als_Latn dik_Latn sag_Latn
Asport- Sot në Nyon është hedhur edhe shorti kualifikues për Europianin U-17 që do të zhvillohet në Maltë në vitin 2014. Shqipëria e drejtuar nga Xhemal Mustedanagiç është kualifikuar për në Elite Round duke kaluar me sukses fazën e parë kualifikuese.
Shorti nuk ka qënë aspak i mirë për kuqezinjtë e vegjël, që janë pozicionuar në grupin e katërt sëbashku me kundërshtarët më të fortë të mundshëm të moshës së tyre. Koka e grupit është Anglia, ndërkohë që në të njëjtin grup ndodhen dhe Italia sëbashku me Republikën Çeke, për të formuar në këtë mënyrë një ndër grupet më të forta të eliminatoreve. Ende nuk janë përcaktuar datat e zhvillimit të ndeshjeve si edhe vendi ku do të zhvillohen, të cilat do të jenë me sistem grumbullimi. Kualifikimi duket një mision i pamundur për skuadrën e Mustedanagiç, duke parë vlerën e kundërshtarëve që do të ketë përballë dhe faktin se vetëm vëndet e para të çdo grupi kualifikohen për në Euro 2014.
Gjithsesi kjo shikohet si një mundësi shumë e mirë për kuqezinjtë e vegjël për të treguar cilësitë e tyre dhe për të synuar skuadra të mëdha europiane, duke qënë se do të jenë në qëndër të vëmëndjes së menaxherëve të skuadrave të mëdha të Europës që ndjekin me kujdes këto kualifikuese.
Grupi 4: Angli, Itali, Republika Çeke, Shqipëri
You must be logged in to post a comment Login
als_Latn als_Latn als_Latn als_Latn eng_Latn